Սեմ Վոուկս

Սեմ Վոուկս (անգլ.՝ Sam Vokes, հոկտեմբերի 21, 1989(1989-10-21), Սաութհեմփթոն, Հեմփշիր, Միացյալ Թագավորություն), ուելսցի պրոֆեսիոնալ ֆուտբոլիստ։ Ներկայումս հանդես է գալիս Ստոկ Սիթիի և Ուելսի ազգային հավաքականի կազմում։ Խաղում է կենտրոնական հարձակվողի դիրքում։


== Ակումբային կարիերա ==


=== Բորնմութ ===
Վոուկսը Բորնմութի ակադեմիայի սան է։ Իր պրոֆեսիոնալ դեբյուտը նշեց 2006 թվականի դեկտեմբերի 5-ին՝ Նոթինգհեմ Ֆորեստի դեմ խաղում։ Իր առաջին պրոֆեսիոնալ գոլը խփեց դեկտեմբերի 16-ին՝ Ջիլինգհեմի դեմ խաղում։ 2007 թվականի հունվարին Վոուկսը 3․5 տարվա պայմանագիր կնքեց ակումբի հետ։ Բորնմութի կազմում ուելսցին անցկացրեց 55 հանդիպում՝ դառնալով 16 գոլի հեղինակ, սակայն 2007-08 մրցաշրջանում Բորնմութը դուրս մնաց Լիգա Երկու։


=== Վուլվերհեմպտոն Ուոնդերերս ===
2008 թվականի մայիսի 23-ին Վոուկսը 4 տարվա պայմանագիր կնքեց Վուլվերհեմպտոն Ուոնդերերսի հետ։ Իր դեբյուտը նշեց 2008 թվականի օգոստոսի 9-ին՝ Պլիմուտ Արգայլի դեմ խաղում՝ այս հանդիպման ժամանակ դառնալով գոլի հեղինակ։ 2008-09 մրցաշրջանում Վոուկսը մասնակցեց 39 հանդիպման՝ դառնալով 8 գոլի հեղինակ, իսկ Վուլվերհեմպտոնը հաղթեց Չեմպիոնշիպը և տեղափոխվեց Պրեմիեր Լիգա։
2009 թվականի հոկտեմբերին Վոուկսը վարձավճարով տեղափոխվեց Լիդս Յունայթեդ մինչև Նոր Տարի։ Իր դեբյուտը նշեց 2009 թվականի հոկտեմբերի 19-ին՝ Նորվիչ Սիթիի դեմ խաղում։ Իր միակ գոլը թիմի կազմում խփեց 2009 թվականի հոկտեմբերի 27-ին՝ Բրիստոլ Ռովերսի դեմ խաղում։
2010 թվականի օգոստոսին Վոուկսը վարձավճարով տեղափոխվեց Բրիստոլ Սիթի։ Իր դեբյուտը նշեց օգոստոսի 7-ին՝ Միլուոլի դեմ խաղում։ 2011 թվականի հունվարին ուելսցին վերադարձավ Վուլվերհեմպտոն՝ Բրիստոլ Սիթիի առաջին կազմում անցկացնելով ընդամենը 13 րոպե։
2011 թվականի փետրվարին Վոուկսը 1 ամսվա վարձավճարով տեղափոխվեց Շեֆիլդ Յունայթեդ։ Իր դեբյուտը նշեց փետրվարի 15-ին՝ Ռեդինգի դեմ խաղում։ 2011 թվականի մարտի 23-ին Վոուկսը վարձավճարով տեղափոխվեց Նորվիչ Սիթի մինչև մրցաշրջանի ավարտ։ Իր դեբյուտը նշեց ապրիլի 2-ին՝ Սկանտորպ Յունայթեդի դեմ խաղում։ Իր առաջին գոլը խփեց ապրիլի 12-ին՝ Ուոտֆորդի դեմ խաղում։ Այնուամենայնիվ, Վոուկսը անցկացրեց 4 հանդիպում, ինչից հետո Վուլվերհեմպտոնը հետ կանչեց Վոուկսի վարձավճարը։
2011 թվականի նոյեմբերին Վոուկսը վարձավճարով տեղափոխվեց Բարնլի մինչև 2012 թվականի հունվարի 15-ը։ Իր դեբյուտը նշեց նոյեմբերի 19-ին՝ Լիդս Յունայթեդի դեմ խաղում։ Իր առաջին գոլը խփեց նոյեմբերի 29-ին՝ Իպսվիչ Թաունի դեմ խաղում։ 2012 թվականի հունվարի 30-ին Վոուկսը վարձավճարով միացավ Բրայթոն ընդ Հոուվ Ալբիոնին մինչև մրցաշրջանի ավարտ։ Իր դեբյուտը նշեց հունվարի 30-ին՝ Քրիսթալ Փելասի դեմ խաղում։ Իր առաջին գոլը խփեց փետրվարի 14-ին՝ Միլուոլի դեմ խաղում։ Բրայթոնի կազմում Վոուկսը անցկացրեց 14 հանդիպում՝ դառնալով 3 գոլի հեղինակ։


=== Բարնլի ===
2012 թվականի հուլիսի 31-ին Վոուկսը 3 տարվա պայմանագիր կնքեց Բարնլիի հետ։ Իր դեբյուտը նշեց օգոստոսի 18-ին՝ Բոլտոնի դեմ խաղում։ Իր առաջին գոլը խփեց նոյեմբերի 10-ին՝ Իպսվիչ Թաունի դեմ խաղում։ 2013-14 մրցաշրջանում Չառլի Օստինի ՔՊՌ տեղափոխությունից հետո Վոուկսը դարձավ թիմի հիմնական կազմի խաղացող և այս մրցաշրջանում դարձավ 21 գոլի հեղինակ 44 խաղում, իսկ Բարնլին զբաղեցրեց 2-րդ հորիզոնականը Չեմպիոնշիպում և տեղափոխվեց Պրեմիեր Լիգա։ 2014-15 մրցաշրջանում Պրեմիեր Լիգայից դուրս մնալուց հետո, 2015-16 մրցաշրջանում Մին օգնեց Բարնլիին հաղթել Չեմպիոնշիպը և վերադառնալ Պրեմիեր Լիգա։ Իր առաջին գոլը Պրեմիեր Լիգայում ուելսցին խփեց 2016 թվականի օգոստոսի 20-ին՝ Լիվերպուլի դեմ խաղում։ Բարնլիի կազմում ընդհանուր առմամբ Վոուկսը անցկացրեց 267 հանդիպում՝ դառնալով 64 գոլի և 18 գոլային փոխանցման հեղինակ։


=== Ստոկ Սիթի ===
2019 թվականի հունվարի 31-ին Վոուկսը 3.5 տարվա պայմանագիր կնքեց Ստոկ Սիթիի հետ։ Իր դեբյուտը նշեց փետրվարի 2-ին՝ մեկնարկային կազմում խաղադաշտ դուրս գալով Հալլ Սիթիի դեմ խաղում։ Իր առաջին գոլը խփեց փետրվարի 23-ին՝ Աստոն Վիլլայի դեմ խաղում։ Ապրիլի 13-ին Վոուկսը գոլի և գոլային փոխանցման հեղինակ դարձավ Ռոտերհամ Յունայթեդի դեմ խաղում։


== Միջազգային կարիերա ==
Վոուկսը իրավասու էր ներկայացնել Անգլիան և Ուելսը։ Ուելսի մինչև 21 տարեկանների հավաքականի կազմում իր դեբյուտը նշեց 2007 թվականի փետրվարի 6-ին՝ Հյուսիսային Իռլանդիայի դեմ խաղում։ Վոուկսը գոլի հեղինակ դարձավ այս խաղի 36-րդ վայրկյանին։
Ուելսի ազգային հավաքականում Վոուկսը իր դեբյուտը նշեց 2008 թվականի մայիսի 28-ին՝ Իսլանդիայի դեմ ընկերական խաղում։ Իր առաջին գոլը ազգային հավաքականի կազմում խփեց 2008 թվականի սեպտեմբերի 6-ին՝ Ադրբեջանի դեմ խաղում՝ խփելով այս հանդիպման միակ գնդակը։
Ուելսի հավաքականի կազմում Վոուկսը մասնակցեց Եվրո 2016-ին։ Այստեղ նա անցկացրեց 4 հանդիպում՝ գոլի հեղինակ դառնալով հուլիսի 1-ին՝ Բելգիայի դեմ խաղում, իսկ Ուելսը դուրս մնաց առաջնության կիսաեզրափակչից։


== Կարիերայի վիճակագրություն ==


=== Ակումբային վիճակագրություն ===
2019 թվականի դեկտեմբերի 8-ի դրությամբ


=== Միջազգային վիճակագրություն ===
2019 թվականի դեկտեմբերի 8-ի դրությամբ


=== Միջազգային գոլեր ===


== Նվաճումներ ==


=== Ակումբային ===
Վուլվերհեմպտոն Ուոնդերերս

Չեմպիոնշիպ. 2008-09Բարնլի

Չեմպիոնշիպ. 2015–16; երկրորդ տեղ. 2013–14


== Ծանոթագրություններ ==


== Արտաքին հղումներ ==
Վոուկսը transfermarkt-ում
Վոուկսը soccerbase.com-ում
Վոուկսը WhoScored.com կայքում
Վոուկսը Ստոկ Սիթիի պաշտոնական կայքում
Վոուկսը Պրեմիեր Լիգայի պաշտոնական կայքում
Վոուկսը ՈՒԵՖԱ-ի պաշտոնական կայքում